laion/Wikipedia-Exotic huggingface dataset:
בית הכנסת בסמוקוב

בית הכנסת בסמוקוב היה בית כנסת אשר פעל בעיר סמוקוב בבולגריה מ-1861 ועד ראשית שנות ה-50 של המאה ה-20. ערכים מורחבים – הקהילה היהודית בסמוקוב קהילה יהודית מאורגנת בעיר מתועדת במסמכים עות'מאניים החל משלהי המאה ה-17. בראשית המאה ה-20 נכללה העיר ברשימת 34 הקהילות המאורגנות בממלכת בולגריה ומנתה כ-1,000 נפשות. בפרוץ מלחמת העולם השנייה מנתה הקהילה כ-500 נפשות. לאחר הקמת מדינת ישראל, עלו אליה מרבית יהודי העיר וב-1949 נמנו בסמוקוב 85 יהודים. בראשית המאה ה-21 לא התגוררו יהודים בעיר. בית הכנסת הוקם במימון משפחת אריה, שהגיעה לסמוקוב מווינה, ובנייתו החלה ב-1857. את הבנייה ביצעו פועלים עות'מאנים שנשכרו באדירנה על ידי בני משפחת אריה. ב-1861 נחנך בית הכנסת. שטחו 330 מטר מרובע, גובהו 8 מטרים והיו בו 38 חלונות ובהם ויטראז'ים. בתקרה הפנימית של בית הכנסת הותקן עץ מגולף עם סמלי מגן דוד ונתלו ממנו נברשות. המבנה ניצב במרכזה של השכונה היהודית בסמוקוב אשר הוקמה ב-1813. בית הכנסת פעל עד ראשית שנות ה-50 של המאה ה-20 וננטש. ב-1962 שופץ ושוקם המבנה על ידי משרד התרבות הבולגרי. ב-1965 הוכרז המבנה אתר מורשת בולגרי ותוכנן להפוך אותו לאולם קונצרטים. ב-1975 פרצה במקום שרפה, שהחריבה את המבנה. בשלהי שנות ה-80 של המאה ה-20 הוחל בשיפוץ נוסף, שלא הושלם בשל בעיות תקציב. באפריל 2018 חתם ארגון "שלום", ארגון הגג של יהודי בולגריה, על הסכם עם עיריית סמוקוב ובו הועבר מבנה בית הכנסת בעיר לרשות העירייה, וזאת לצורך שיפוצו. מדיה וקבצים בנושא בית הכנסת בסמוקוב בוויקישיתוף חיים קשלס, "דורות הראשונים", בתוך אנציקלופדיה של גלויות-יהדות בולגריה, ירושלים: 1967, עמ' 65. חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296. חיים חדשים לבית הכנסת בעיר סמוקוב, באתר "כולנו בולגרים". .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, pages 145-149.
ימים נוראים (פירושונים)

האם התכוונתם ל... ימים נוראים – ביהדות, ימים הסמוכים לראש השנה ימים נוראים (עגנון) – אנתולוגיה שליקט וערך הסופר ש"י עגנון ימים נוראים (סרט) – סרט קולנוע עלילתי ישראלי משנת 2019 העוסק ביגאל עמיר וברצח יצחק רבין
אקס ליבריס של דוד וולפסון

"אקס ליבריס של דוד וולפסון" הוא אקס ליבריס (תו ספר) שעיצב האמן הרמן שטרוק עבור דוד וולפסון בשנת 1913. הרמן שטרוק, מן האמנים היהודים הבולטים בראשית המאה ה-20, יצר בשנת 1913 אקס ליבריס עבור דוד וולפסון. שטרוק, שהיה מעורב בחוגים הציוניים, הכיר את וולפסון מפעילותו בקונגרס הציוני ומתפקידו כנשיא הוועד המנהל של "בצלאל". שטרוק יצר את התחריט בטכניקה של תצריב ואקווטינטה. לאחר מכן הוא הודפס במספר עותקים לא ידוע בטכניקה של דפוס אופסט. במרכז העבודה תיאור נוף ובו שורה של דקלים, הנטועים לאורכו של חוף ים או אגם צחיחים. דימוי זה מאזכר רישומים ועבודות שיצר שטרוק בעקבות ביקורו בארץ-ישראל בשנת 1903. בשנות ה-20 של המאה ה-20 שבו והופיעו ביצירותיו דימויים כאלו שתיארו בעיקר את מפרץ חיפה. התו חתום בפינתו השמאלית התחתונה בראשי תיבות של שמו ובפינה הימנית התחתונה מופיע מגן דוד, אשר שימש אף הוא כבסיס לחתימה של שטרוק בעבודותיו. סביב הדימוי מופיעה האימרה "ה' אחד, עם אחד, ארץ אחת, שפה אחת", שהייתה מזוהה עם החינוך העברי בראשית המאה ה-20. עותקים של תו הספר נמצאים באוספי מוזיאונים שונים, כגון מוזיאון ישראל, ובאוספים פרטיים שונים. ראו: הרמן שטרוק 1944-1876, המוזיאון הפתוח, תפן, 2007, עמ' 247-241. ראו לדוגמה הכרזה "שפה אחת, עם אחד, ארץ אחת!", שהוצאה על ידי הוצאת הוועדה לחזוק החנוך העברי בא"י, מאוסף המרכז לחקר הפולקלור, האוניברסיטה העברית בירושלים (ראו תצלום)
חתול סרנגטי

חתול סרנגטי הוא חתול בן כלאיים בין חתול בנגלי (שהוא עצמו מוכלא בין חתול בר לחתול נמרי בנגלי) לבין חתול אסייאתי קצר שיער. על פי האיגוד האמריקאי לחתולים, בני הדור הראשון להכלאה אינם נחשבים כחתול סרנגטי, אלא רק מהדור השני ומעלה. קארן סאוסמן מקליפורניה הייתה מגדלת החתולים הראשונה בשנת 1994 שגידלה חתול סרנגטי. הגזע עדיין נחשב לגזע חדש במיני החתולים ומגדלי ומרביעי חתולים נוספים משביחים תכונות שונות שלו. הרעיון שעמד בבסיס יצירת גזע חתולים זה היה יצירת חתול שמזכיר את הסרוואל, ללא שימוש בחתולי בר. החתול המתקבל מן ההכלאה הוא חתול בעל פרווה עם תבנית של פסים (טאבי), רגליים ארוכות ואוזניים גדולות מאוד ומחודדות. צוואר החתול ארוך ועבה כשל נמר, הזכרים יהיו לרוב גדולים יותר מהנקבות ומשקלם נע בין 4.5 ל-7 קילוגרמים. הנקבות שוקלות בין 3.5 ל-5.5 קילוגרמים. חתול סוואנה - הכלאה בין סרוואל לבין חתול הבית. מדיה וקבצים בנושא חתול סרנגטי בוויקישיתוף
משחקי העולם 1981

משחקי העולם הראשונים נערכו בסנטה קלרה, קליפורניה ב-1981, בהשתתפות כ-1,400 ספורטאים מ-58 מדינות מרחבי העולם, שהתחרו ב-15 ענפים, שאינם אולימפיים. במשחקי העולם הראשונים נערכו 104 תחרויות ב-15 ענפי ספורט שונים ובענף הדגמה אחד. בשבעה ענפים הייתה זו התחרות החזקה ביותר שהתקיימה עד אז, בעיקר בתחרויות האישיות. על מנת לרצות את הוועד האולימפי הבינלאומי ולפי בקשת FINA השחקניות ששיחקו כדורמים לא צעדו בטקס הפתיחה. 58 מדינות השתתפו במשחקים אוסטריה אוסטריה אוסטרליה אוסטרליה איטליה איטליה אינדונזיה אינדונזיה אירלנד אירלנד אקוודור אקוודור ארגנטינה ארגנטינה ארצות הברית ארצות הברית (מארחת) בהאמה בהאמה בלגיה בלגיה בליז בליז ברבדוס ברבדוס ברזיל ברזיל בריטניה בריטניה ברמודה ברמודה גואטמלה גואטמלה גרמניה המערבית גרמניה המערבית דנמרק דנמרק הודו הודו הולנד הולנד הונג קונג הונג קונג הפיליפינים הפיליפינים הרפובליקה הדומיניקנית הרפובליקה הדומיניקנית ויילס ויילס ונצואלה ונצואלה חוף השנהב חוף השנהב טאיפיי הסינית יפן יפן ישראל ישראל לוקסמבורג לוקסמבורג מלזיה מלזיה מצרים מצרים מקסיקו מקסיקו ניגריה ניגריה ניו זילנד ניו זילנד נורווגיה נורווגיה הרפובליקה העממית של סין  סין סינגפור סינגפור סנט וינסנט והגרנדינים סנט וינסנט והגרנדינים ספרד ספרד סקוטלנד סקוטלנד פוארטו ריקו פוארטו ריקו פורטוגל פורטוגל פיג'י פיג'י פינלנד פינלנד פנמה פנמה פרגוואי פרגוואי פרו פרו צ'ילה צ'ילה צרפת צרפת קולומביה קולומביה קוראסאו קוראסאו קוריאה הדרומית קוריאה הדרומית קנדה קנדה קניה קניה שוודיה שוודיה שווייץ שווייץ תאילנד תאילנד מדיה וקבצים בנושא משחקי העולם 1981 בוויקישיתוף
פרום

האם התכוונתם ל... אריך פרום – פסיכולוג ופילוסוף יהודי-גרמני ג'ון פרום – דמות בדיונית ככל הנראה, המקושרת לכת המטען של האי טאנה דייוויד פרום – סופר ועיתונאי יהודי-אמריקאי מרדכי פרום – מראשי ישיבת מרכז הרב כריסטופר פרום – רוכב אופני כביש מקצועני, וזוכה הטור דה פראנס פנחס זליגמן פרום – רב יהודי-גרמני נפתלי פרום – סופר ומרצה על יהדות וקבלה אחר: פרום (Ferrum) – שמו הלטיני של הברזל פרום – נשף סיום הלימודים התיכוניים
טקס פרסי האקדמיה הבריטית לקולנוע ה-1

טקס פרסי האקדמיה הבריטית לקולנוע ה-1 שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1949 בקולנוע אודיאון שבכיכר לסטר בלונדון. הפרס הוענק לסרטים שהוקרנו בממלכה המאוחדת בשנים 1947 ו-1948. האקדמיה הבריטית לאמנויות הקולנוע והטלוויזיה (BAFTA), הוא ארגון שנוסד בשנת 1947 על ידי יוצרי קולנוע מבריטניה הגדולה, במטרה לקדם את אמנות הקולנוע. האקדמיה העניקה בשנה זו פרסים בשלוש קטגוריות הסרט הבריטי הטוב ביותר, הסרט הטוב ביותר מכל מקור, ופרס מיוחד. מפיק הקולנוע הבריטי מייקל בלקון הנחה את הטקס. הסרט "Odd Man Out" זכה בפרס הסרט הבריטי הטוב ביותר. פרס לסרט הטוב ביותר מכל מקור הוענק לסרט האמריקאי "שנות חיינו היפות ביותר". הסרט הדוקומנטרי "The World Is Rich" זכה בפרס מיוחד. פסלונים מברונזה שעוצבו על ידי הנרי מור הוענקו לבמאי הסרטים. The World Is Rich (דוקומנטרי) The British Academy of Film and Television Arts Official website טקס פרסי האקדמיה הבריטית לקולנוע ה-1, במסד הנתונים הקולנועיים IMDb (באנגלית) "British Academy Awards Brochure 1948 (slide 3 of 35)". British Academy of Film and Television Arts (BAFTA). 1948. נבדק ב-1 בספטמבר 2013. {{cite web}}: (עזרה) "British Academy Awards Brochure 1948 (slide 13 of 35)". British Academy of Film and Television Arts (BAFTA). 1948. נבדק ב-1 בספטמבר 2013. {{cite web}}: (עזרה) Reader must scroll right using the arrows under the image, until they have reached "slide 13 of 35". "British Academy Awards Brochure 1948 (slide 13 of 35)". British Academy of Film and Television Arts (BAFTA). 1948. נבדק ב-1 בספטמבר 2013. {{cite web}}: (עזרה) Reader must scroll right using the arrows under the image, until they have reached "slide 13 of 35". "The BAFTA Site - Awards Database". British Academy of Film and Television Arts (BAFTA). נבדק ב-26 בנובמבר 2011. {{cite web}}: (עזרה) "The changing face of Our Awards". British Academy of Film and Television Arts (BAFTA). 26 ביוני 2008. נבדק ב-1 בספטמבר 2013. {{cite web}}: (עזרה)
ארטיום סיומקה

ארטיום אולגוביץ' סיומקה (ברוסית: Артём Олегович Сёмка; נולד ב-17 ביולי 1990 בסנקט פטרבורג) הוא כדורגלן רוסי המשחק בעמדת הקשר בדינמו סנקט פטרבורג מליגת הכדורגל החובבנית של רוסיה. ארטיום נולד ביולי 1990 והחל את הקריירה המקצוענית בזניט-2 סנקט פטרבורג, שהתמודדה בליגת הכדורגל המקצוענית של רוסיה ב-2008. באפריל 2009 הוא עבר לקבוצת המילואים של רוסטוב והיה ברשימת ההרכב של רוסטוב בליגת העל הרוסית בכדורגל, אך מעולם לא שיחק עבורה. בעונת 2010/2011 עבר לקבוצת המילואים של ז'מצ'וז'ינה סוצ'י ושיחק בהרכב הקבוצה באליפות מחוז קרסנודאר. בעונת 2012/2013 עבר לקבוצת טאגאנרוג ושימש כקפטן הקבוצה. ב-2015 עבר לקבוצת דינמו סטברופול מליגת הכדורגל המקצוענית ושיחק בה במשך 3 שנים עד שהוזמן לשחק בקבוצת לנינגראדץ ממחוז לנינגרד. ביוני 2019 עבר לדינמו סנקט פטרבורג. ארטיום סיומקה, באתר Transfermarkt ארטיום סיומקה, באתר FootballDatabase.eu ארטיום סיומקה, באתר ESPN ארטיום סיומקה באתר פדרציית הכדורגל של סנקט פטרבורג ארטיום סיומקה באתר Everipedia.org ארטיום סיומקה באתר transfermarkt.com ארטיום סיומקה באתר הפרמייר ליג הרוסי בכדורגל Career stats at Footballfacts
מוסדות האיחוד האירופי

המוסדות של האיחוד האירופי הם שבעת הגופים העיקריים בקבלת ההחלטות של האיחוד האירופי (EU). הם, כמפורט בסעיף 13 של האמנה על האיחוד האירופי: הפרלמנט האירופי המועצה האירופית מועצת האיחוד האירופי הנציבות האירופית בית המשפט לצדק של האיחוד האירופי הבנק המרכזי האירופי בית המשפט האירופאי לביקורת. המוסדות נבדלים מגופים מייעצים לאיחוד האירופי ולסוכנויות האיחוד האירופי. רוב מוסדות האיחוד האירופי הוקמו עם הקמת האיחוד האירופי בשנת 1958. מאז חלו שינויים רבים אשר סייעו להעביר את מאזן הכוחות מהמועצה אל הפרלמנט. תפקידה של הוועדה לעיתים קרובות היה לתווך בין שני הגופים. עם זאת, הוועדה לפרלמנט: ב -1999 היא הכריעה את התפטרותה של ועדת סאנטר וכפתה על חילופי ראש של ועדת בארוסו בשנת 2004. התפתחותם של המוסדות, עם שינויים נוספים מאמנות והסכמים, היא עדות להתפתחותם של מבני האיחוד ללא תוכנית אב ברורה אחת. כמה כמו טום ריד של וושינגטון פוסט אמר על המוסדות כי "אף אחד לא היה בכוונה תוכנן ממשלה מורכבת כמו מיותר כמו האיחוד האירופי". מדיה וקבצים בנושא מוסדות האיחוד האירופי בוויקישיתוף "Consolidated versions of Treaty on European Union and of Treaty on the Functioning of the European Union" (PDF). Eur-lex. נבדק ב-1 בדצמבר 2009. {{cite web}}: (עזרה) Hoskyns, Catherine; Michael Newman (2000). Democratizing the European Union: Issues for the twenty-first Century (Perspectives on Democratization. Manchester University Press. ISBN 978-0-7190-5666-6. Topan, Angelina (30 בספטמבר 2002). "The resignation of the Santer-Commission: the impact of 'trust' and 'reputation'" (PDF). European Integration Online Papers. נבדק ב-12 ביוני 2007. {{cite web}}: (עזרה) Tobais, Troll (2 בנובמבר 2004). "We have to democratise procedures". Café Babel. אורכב מ-המקור ב-29 בנובמבר 2005. נבדק ב-12 ביוני 2007. {{cite web}}: (עזרה) Reid, Tom (2004). The United States of Europe. London: Penguin Books. p. 272. ISBN 0-14-102317-1.
סוסי ים (סרט)

סוסי ים הוא סרט ישראלי עלילתי קצר משנת 1998. "סוסי ים" הוא סרט הגמר של הבמאי והתסריטאי ניר ברגמן, בוגר בית הספר סם שפיגל לקולנוע ולטלוויזיה, ירושלים. סרט עטור פרסים, אשר נבחר כסרט בית הספר הטוב ביותר בכל הזמנים. הסרט, שבמרכזו דרמה משפחתית בעלת קווים אוטוביוגרפיים לסיפורו האישי של ברגמן, היווה בסיס לכתיבת תסריט "כנפיים שבורות" (2002), סרט עלילתי באורך מלא, אותו ביים שנתיים אחרי גמר לימודיו. עלילת הסרט מתארת את קורותיו של ילד בן 10 בשם נועם, שהוריו נפרדו לתקופת ניסיון, והוא עצמו בטוח כי בסופו של דבר אביו יחזור לבית המשפחה והכל ישוב להיות כפי שהיה. שם הסרט נובע ממשאלתה של הבת הצעירה במשפחה שהאב יביא לה "סוסי ים" כשהוא יחזור להתאחד עם המשפחה. בנקודת השיא של הסרט, בה לומד נועם שהוריו לא יחזרו אחד לשני, צופה הבת בסרט טבע בטלוויזיה על סוסוני ים, ובאופן אירוני נשמע הקריין מציין את תכונתם של זוגות סוסוני הים להיות נאמנים אחד לשני ביחסים מונוגמיים. פרס ראשון - פסטיבל לודז', פולין 1998; פרס הסרט המצטיין - פסטיבל מינכן לסרטי סטודנטים, 1998; פרס שני - פסטיבל תל אביב הבינלאומי, 1998; פרס איגוד הבמאים היווני - פסטיבל לאריסה, יוון 1999; צל"ש - פסטיבל פוטסדם, גרמניה, 1999; צל"ש - פסטיבל ברנו, צ'כיה, 1999; פרס הקהל - פסטיבל טייפה, טאיוואן, 1999; הסרט נבחר כ"סרט הטוב ביותר של בית הספר סם שפיגל לקולנוע ולטלוויזיה בכל הזמנים", במסגרת חגיגות יום ההולדת ה-15 לבית הספר. "סוסי ים", במסד הנתונים הקולנועיים IMDb (באנגלית) "סוסי ים", במסד הנתונים הקולנועיים KinoPoisk (ברוסית) "סוסי ים", במיזם "אישים" לתיעוד היצירה הישראלית הסרט "סוסי ים" בערוץ היו-טיוב של בית הספר סם שפיגל לקולנוע ולטלוויזיה
מישור דאנום

מישור דאנום או סלעי דנאום או רמת דאנום (באנגלית: Danum Platform) היא רמה או מישור הררי סלעי ברכס בריטניה שבאנטארקטיקה. הרמה הסלעית מצויה 7 קילומטרים צפונית מזרחית להר הייבן. גבולות הרמה עם עמק ביברה ועמק דובריס. גובהו של המישור 1,726 מטרים מעל פנהי הים. שם המישור ניתן לו על ידי משלחת החקר הגאולוגית של אוניברסיטת ואיקאטו מהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי. בדומה להרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית. דנום הוא השם ההיסטורי (מהתקופה הרומית) של אזור דונקסטר של ימינו. מישור דאנום באתר הסקר הגאולוגי של ארצות הברית מישור דאנום באתר הגאזט האנטארקטי של ממשלת אוסטרליה מישור דאנום באתר הגאזט האנטארקטי המשווה SCAR של ממשלת אוסטרליה תצלום לוויין של מישור דאנום מפת אזור מישור דנאום מידע גאוגרפי והיסטורי מיקום הרמה, באתר הגאזט האנטארקטי של ממשלת ניו זילנד מידע גאוגרפי
בית הכנסת בגוצה דלצ'ב

בית הכנסת בגוצה דלצ'ב היה בית כנסת אשר פעל בעיר גוצה דלצ'ב בבולגריה מ-1905 ועד ראשית שנות ה-50 של המאה ה-20. ערכים מורחבים – הקהילה היהודית בגוצה דלצ'ב הקהילה נוסדה בשלהי המאה ה-19 על ידי פליטים שנמלטו מקרבות המלחמה העות'מאנית-רוסית (1877–1878) והגיעו לעיר שנותרה בשליטה עות'מאנית. ב-1900 נמנו בעיר 100 יהודים. במהלך מלחמת הבלקן הראשונה נכבשה העיר על ידי צבא ממלכת יוון ולעיר הגיעו מאות פליטים יהודים. לאחר מלחמת העולם הראשונה נותרה בגוצה דלצ'ב קהילה יהודית בת 166 נפשות. הרוב המוחלט של בני הקהילה עלו לישראל לאחר הקמתה. בראשית שנות ה-90 של המאה ה-20 התגוררה בעיר משפחה יהודית אחת, משפחת בָּרוּכוֹב. המשפחה התגוררה בקומה העליונה של מבנה בית הכנסת כאשר הקומה התחתונה משמשת למסחר וכמחסן. בית הכנסת הוקם בראשית המאה ה-20, בשלהי שלטונה של האימפריה העות'מאנית באזור. המבנה בן שתי קומות, ומעוטר בכיפה ובה חלונות עם ויטראז'ים בצורת מגן דוד. ב-1950 נמכר המבנה למשפחת ברוכוב שהייתה המשפחה היהודית האחרונה שהתגוררה בעיר. בהמשך, הוכרז המבנה אתר מורשת בולגרי. לאורך השנים הפכה קומתו הראשונה של המבנה למחסן, וקומתו השנייה שימשה למגורים. ב-2008 הוסר המבנה מרשימת אתרי המורשת בבולגריה. מדיה וקבצים בנושא בית הכנסת בגוצה דלצ'ב בוויקישיתוף נתונים היסטוריים של אוכלוסייה במקדוניה "אוכלוסיית יהודי גוצה דלצ'ב בראשית המאה ה-20", באתר promacedonia.org (במקדונית). חיים קשלס, דורות הראשונים, בתוך אנצקלופדיה של גלויות-יהדות בולגריה, ירושלים, 1967, עמודים 63-65. קרן צבי, "יהודי בולגריה, מבוא היסטורי קצר", באתר "כולנו בולגרים", אתר הבית של יהודי בולגריה. .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, pages 134-135.
עמק דובריס

עמק דוּבְּרִיס (באנגלית: Dubris Valley) הוא עמק צר שאינו מכוסה קרח בצפון רכס בריטניה שבאנטארקטיקה. העמק מצוי מזרחית ובצמוד לרמת דאנום. גובהו של העמק 1,802 מטרים מעל פני הים. שם המישור ניתן לו על ידי משלחת החקר הגאולוגית של אוניברסיטת ואיקאטו שבהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי. בדומה לאתרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית. המקר קרוי על שמו של פלג בסמוך לדובר שבבריטניה (בדומה לאתרים רבים אחרים ברכס בריטניה שנקראים על שם אתרים בבריטניה הרומית). עמק דובריס באתר הסקר הגאולוגי של ארצות הברית תצלום עמק דובריס באתר הגאזט האנטארקטי של ממשלת ניו זילנד עמק דובריס באתר הגאזט האנטארקטי של ממשלת אוסטרליה עמק דובריס באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק דובריס מפת אזור עמק דובריס מידע גאוגרפי והיסטורי עמק דובריס באתר הגאזט האנטארקטי הרשמי של ממשלת ניו זילנד מידע גאוגרפי
דלקת גידים

דלקת גידים או טנדינופתיה (באנגלית: Tendinopathy) היא סוג של הפרעה בפעילות גיד, שמביאה לידי כאב, נפיחות, ותפקוד לקוי. הכאב בדרך כלל יהיה חזק יותר במהלך שימוש בגיד המודלק. דלקת גידים מתרחשת בדרך כלל סביב הכתף, המרפק, שורש כף היד, הירך, הברך או הקרסול (דלקת גיד אכילס). גורמים לדלקת עשויים לכלול פגיעה או פעילות מוגברת. קבוצות בסיכון כוללות אנשים שעוסקים בעבודת כפיים, מוזיקאים וספורטאים. גורמים נפוצים פחות כוללים זיהום, דלקת פרקים, גאוט, מחלת בלוטת התריס, וסוכרת. האבחנה מבוססת בדרך כלל על תסמינים, בדיקה, ולעיתים הדמיה רפואית (אולטרסאונד). שבועות ספורים לאחר הפציעה נשארת דלקת קטנה, כאשר הבעיה הבסיסית קשורה לסיבי חלבונים חלשים. נכון לשנת 2016, הפתופיזיולגיה של דלקת גידים עדיין איננה ברורה דיה. למרות שנראה כי הדלקת מתפתחת על פי חוקיות מסוימת, היחסים בין שינויים במבנה הרקמות, תפקוד הגיד והכאב שנוצר אינם חד-משמעיים. ישנן מספר השערות המנסות לקשר באופן כזה או אחר בין הדברים, אך אף אחת מהן לא אומתה או הופרכה . ישנן תאוריות שכוללות בין השאר: מתיחת יתר של הגיד, נזק תרמי ואף השמנת יתר שגורמת לעומס על הגיד ופעולתו. אולם, הסיבה המקובלת ביותר למצב זה היא, כאמור, תוצאה של שימוש יתר בשילוב עם גורמים חיצוניים המובילים למה שניתן לראות כהפרעה בתגובת הריפוי הטבעית של הגוף. הטיפול כולל מנוחה, שימוש בנוגדי דלקת שאינם סטרואידים ופיזיותרפיה. לעיתים רחוקות נעשה שימוש בזריקות סטרואידים או בניתוח. כ-80% מהסובלים מהדלקת חשים שיפור בתוך שישה חודשים. מדיה וקבצים בנושא דלקת גידים בוויקישיתוף "Tendinitis". National Institute of Arthritis and Musculoskeletal and Skin Diseases "Tendinopathy - MeSH Descriptor Data 2019". U.S. National Library of Medicine Iain B. McInnes, George A. C. Murrell, Neal L. Millar, Inflammatory mechanisms in tendinopathy – towards translation, Nature Reviews Rheumatology 13, 2017-02, עמ' 110–122 doi: 10.1038/nrrheum.2016.213 J L Cook, E Rio, C R Purdam, S I Docking, Revisiting the continuum model of tendon pathology: what is its merit in clinical practice and research?, British Journal of Sports Medicine 50, 2016-10, עמ' 1187–1191 doi: 10.1136/bjsports-2015-095422 Jesse Charnoff, Usker Naqvi, StatPearls, Treasure Island (FL): StatPearls Publishing, 2019 James E. Gaida, Maureen C. Ashe, Shona L. Bass, Jill L. Cook, Is adiposity an under-recognized risk factor for tendinopathy? A systematic review, Arthritis Care & Research 61, 2009, עמ' 840–849 doi: 10.1002/art.24518 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פנלופה לבנת-ציצה

פנלופה לבנת-ציצה (שם מדעי: Penelope pileata) היא מין של עוף קרקע מהסוג פנלופה שבמשפחת ההוקיים. היא אנדמית לאגן האמזונאס של מזרח ברזיל ומצויה בסכנת הכחדה עקב אובדן בית גידולה בקצה מואץ. תחום מחייתה בטבע הוא בין נהר הארגואייה לגדות האמזונאס ביובל נהר פארה ועד לאי מרז'ו במזרח. עוף זה מגיע לאורך 80 ס"מ ובעל נוצות חומות-אדמדמות עם כנפיים שחורות, זנב שחור ארוך וגוף מנוקד בלבן. הראש בעל עור כחול כהה מוקף בנוצות שחורות והציצה לבנה. כמו מרבית הפנלופות היא בעלת שק ורדרד מתחת מקורה האפור. הפנלופה בעלת יציבה נמוכה אך בעלת רגליים ארוכות העוזרות לה לנוע מהר על הקרקע. תחום מחייתה הוא ביערות הגשם של האמזונאס אך היא תימצא גם בסראדו. היא מותאמת גם ליערות מוצפים עונתית, בהם היא נתלית מהענפים. באזורים אחרים, בייחוד ביערות הרריים בהם עצים נמוכים היא תעדיף לנוע על הקרקע. הפנלופה ניזונה מפירות, זרעים שונים ומחסרי חוליות ביער. מדיה וקבצים בנושא פנלופה לבנת-ציצה בוויקישיתוף פנלופה לבנת-ציצה, באתר ITIS (באנגלית) פנלופה לבנת-ציצה, באתר NCBI (באנגלית) פנלופה לבנת-ציצה, באתר Animal Diversity Web (באנגלית) פנלופה לבנת-ציצה, בבסיס הנתונים ARKive (באנגלית) פנלופה לבנת-ציצה, באתר GBIF (באנגלית) פנלופה לבנת-ציצה באתר הרשימה האדומה של IUCN
פרנקולין סיני

פרנקולין סיני (שם מדעי: Francolinus pintadeanus) הוא מין של עוף מהסוג פרנקולין שבמשפחת הפסיוניים. הוא מצוי בטבע סביב סין ודרום-מזרח אסיה. אורכו של הפרנקולין 30–34 ס"מ, משקלו 280–400 גרם והזכרים גדולים מהנקבות במעט. הוא בעל נוצות לבנות-חומות בהירות ומשורטטות בשחור. הפנים של הזכר בעלות לחי לבנה, עיניים אדומות וזוג פסים החוצים את העיניים ומפרידים בין הלחיים לסנטר הלבן. הכנפיים חומות וכך גם העורף והזנב. לזכרים נוצות כתומות מעל הכנפיים ובכיפת הראש. הרגליים כתומות וחזקות. הנקבות קטנות יותר ובעלות פנים כתומות אך מקור שחור כמו לזכר. הפנרנקולין חי לרוב על הקרקע בחבורות קטנות ומנקר מזון כמו גרגרים, פירות וחרקים. הוא מצוי בעיקר ביערות יבשים או לחים וכן במורדות הרים. לעיתים הוא יימצא גם בג'ונגלים. הוא נפוץ בסין, הודו, לאוס, קמבודיה, מיאנמר, הפיליפינים, תאילנד ווייטנאם. הוא הופץ על ידי האדם למאוריציוס, מדגסקר, צ'ילה, ארצות הברית וארגנטינה. מצב השימור של פרנקולין סיני הוא ללא חשש. מדיה וקבצים בנושא פרנקולין סיני בוויקישיתוף פרנקולין סיני, באתר ITIS (באנגלית) פרנקולין סיני, באתר NCBI (באנגלית) פרנקולין סיני, באתר Animal Diversity Web (באנגלית) פרנקולין סיני, באתר GBIF (באנגלית) פרנקולין סיני באתר הרשימה האדומה של IUCN
חוגלה אדמונית

חוגלה אדמונית (שם מדעי: Alectoris rufa) היא מין של עוף מהסוג חוגלה ממשפחת הפסיוניים. היא לחוגלת הסלעים. תפוצת חוגלה זו בחצי האי האיברי, צרפת ואיטליה וכן באיים הבלאריים ואיים נוספים במערב הים התיכון. האדם הפיץ אותה לאזורים נוספים, לעיתים רבות כדי לצוד אותה בטבע כ"עוף ציד". בחלק מאזורים אלה, כמו בבריטניה וניו זילנד, היא הפכה למין פולש. אורכה של החוגלה 33–38 ס"מ ומשקלה כ-40 גרם בממוצע, כאשר הזכרים גדולים מהנקבות. היא דומה לחוגלת הסלעים אך בעלת פס שחור העובר מאחורי עיניה לעבר מרכז החזה. החזה מוקף באזור מנוקד בשחור-לבן והכנפיים והבטן אפורים. הצידיים חומים מוקפים בלבן והרגליים אדומות, מה שנתן לה את השם האנגלי (Red-legged partridge). החוגלה מתרבה ופעילה על קרקע חקלאית או בין סלעים. הקן בנוי על הקרקע ומורכב מצמחייה רכה. עונת הרבייה חלה בין אפריל ליוני והנקבה מטילה עד עשר ביצים. בעוד הבוגרים ניזונים בעיקר מזרעים וירקות, הצעירים אוכלים חרקים בעלי כמות גבוהה של חלבון חשוב. החוגלה נמצאת רק לעיתים נדירות בלהקות גדולות, אך תצפית אחת כללה 70 פרטים. מצב השימור של חוגלה זו מוגדר קרוב לסיכון. A. r. hispanica A. r. intercedens A. r. rufa מדיה וקבצים בנושא חוגלה אדמונית בוויקישיתוף חוגלה אדמונית, באתר ITIS (באנגלית) חוגלה אדמונית, באתר NCBI (באנגלית) חוגלה אדמונית, באתר Internet Bird Collection (באנגלית) חוגלה אדמונית, באתר GBIF (באנגלית) חוגלה אדמונית באתר הרשימה האדומה של IUCN
שובל קופר

שובל קופר (שם מדעי: Syrmaticus soemmerringii) הוא מין של פסיון מהסוג שובל החי רק ביפן. הוא קיבל את שמו המדעי על שם החוקר הגרמני סמואל תומאס פון זומרינג. שובל הוא עוף ראוותן בעל נוצות זנב ארוכות. הוא מגיע לאורך כולל של 87.5-136 ס"מ בזכרים. הנקבות קטנות יותר ומגיעות לאורך 51–54 ס"מ כול הזנב. הפסיון בעל נוצות בצבע חום-נחושת הנראות כמו קשקשים. החזה, הבטן והראש אפורים-ורודים והעיניים חומות אך מכוסות בטבעת אדומה עזה. המקור לבן וכך גם הרגליים. הזנב בעל 3–4 נוצות בולטות בצבע זהוב עם פסים חומים שחורים מעליו. מטרת נוצות הזכר המפוארות הוא להרשים את הנקבות. הוא עוף פוליגמי המחפש בעונת הרבייה נקבות רבות אך הוא איננו עוזר להם לטפל בקן, בביצים או באפרוחים. הוא מצוי בטבע על קרקעית היערות ההרריים של הונשו, שיקוקו וקיושו. מזונו של פסיון זה הוא מפרוקי-רגליים כמו חרקים, שורשים, זרעים ועלים. הוא נוטה לנוע על הקרקע ומעופף רק בעת סכנה. ישנם 5 תת-מינים של השובל, המתאפיינים בנוצות בעלות גוונים כהים יחסית על פי תפוצתם: S. soemmeringii soemmeringii S. s. ijimae S. s. scintillans S. s. intermedius S. s. subrufus מדיה וקבצים בנושא שובל קופר בוויקישיתוף שובל קופר, באתר ITIS (באנגלית) שובל קופר, באתר NCBI (באנגלית) שובל קופר, בבסיס הנתונים ARKive (באנגלית) שובל קופר, באתר GBIF (באנגלית) שובל קופר באתר הרשימה האדומה של IUCN
אוזני חום

אָזְנִי חוּם (שם מדעי: Crossoptilon mantchuricum) הוא מין עוף קרקעי ממשפחת הפסיוניים המצוי רק ביערות ההר של צפון סין סביב מחוז שאנשי. האוזני הוא עוף באורך 96–100 ס"מ ובעל נוצות אפורות-כחולות עם כנפיים אפורות, זנב לבן מעוטר כמו זנב טווס ורגליים אדומות קטנות. הצוואר כחול כהה והפנים אדומות עם עיניים צהובות קטנות, "כיפה" שחורה וסביב הפנים נוצות בולטות לבנות המשתרעות מתחתית המקור עד לאחורי הראש, כציצות בולטות והם הקנו לעוף את שמו, עקב מראם דמוי האוזניים. פסיון זה מצוי רוב זמנו על קרקע היערות של צפון סין ומחטט בחיפוש אחרי שורשים, פקעות וצמחייה אחרת. בחורף הוא מגוון גם בחסרי חוליות ולעיתים יורד לאזורים נמוכים ושופעים יותר. עונת הרבייה שלו חלה בין סוך יולי לאוקטובר ואז הזכרים מפזזים וקוראים בקול. הם גדולים יותר מהנקבות ואינם עוזרים להם ברבייה. הנקבות מקננות בין הסבכים ומטילות 5–8 ביצים הבוקעות תוך 28 יום. הצעירים ניזונים בעיקר מחרקים. הפסיון פגיע בטבע (החבר הפגיע ביותר בסוגו) והוא נחשב למין מוגן בסין האסור לציד. הסיבות לפגיעותו הם: ציד לא חוקי, אובדן בית גידולו וכריתת יערות גדולה. מדיה וקבצים בנושא אוזני חום בוויקישיתוף אוזני חום, באתר ITIS (באנגלית) אוזני חום, באתר NCBI (באנגלית) אוזני חום, באתר Animal Diversity Web (באנגלית) אוזני חום, בבסיס הנתונים ARKive (באנגלית) אוזני חום, באתר GBIF (באנגלית) אוזני חום באתר הרשימה האדומה של IUCN אָזְנִי חוּם במילון בעלי חיים: נכר (תשל"ב), 1972, באתר האקדמיה ללשון העברית